സ്മാര്ട്ടാകും ഇ.എം.എസ് സ്റ്റേഡിയം രണ്ടാംഘട്ട നിര്മ്മാണം ഉടന് ആലപ്പുഴ: ജില്ലയിലെ കായികതാരങ്ങള്ക്ക് അത്യാധുനിക പരിശീലനം നല്കാന് ഇ.എം.എസ് സ്റ്റേഡിയത്തിന്റെ രണ്ടാംഘട്ട നിര്മ്മാണം ഉടന് ആരംഭിക്കും. കിഫ്ബി അനുവദിച്ച എട്ടര കോടിയുടെ പദ്ധതിക്ക് ഭരണാനുമതി ലഭിച്ചു. വൈകാതെ സാങ്കേതികാനുമതിയും ലഭ്യമാകും. സ്റ്റേഡിയം പുനര്നിര്മ്മാണം സംബന്ധിച്ച് മന്ത്രി വി. അബ്ദുറഹിമാന്റെ ചേംബറില് കഴിഞ്ഞ ദിവസം മന്ത്രി സജിചെറിയാന്, നഗരസഭാ ചെയര്പേഴ്സണ് സൗമ്യാരാജ് ഉള്പ്പെടെയുള്ള ജനപ്രതിനിധികളുടെയും ഉദ്യോഗസ്ഥരുടെയും യോഗം ചേര്ന്നു. ഇ.എം.എസ് സ്റ്റേഡിയത്തിന്റെ പുനര് നിര്മ്മാണം പൂര്ത്തിയാക്കാന് നഗരസഭയും സംസ്ഥാന യൂത്ത് ആന്ഡ് സ്പോര്ട്സ് ഡയറക്ടറേറ്റും കഴിഞ്ഞ ജനുവരി 29ന് ധാരണാപത്രത്തില് ഒപ്പിട്ടിരുന്നു. ജില്ലയില് സിന്തറ്റിക് ട്രാക്ക് ഇല്ലാത്തതിനാല് കായികതാരങ്ങള് പരിശീലനത്തിന് മറ്റ് ജില്ലകളെയാണ് ആശ്രയിക്കുന്നത്. സ്റ്റേഡിയം നിര്മ്മാണം പൂര്ത്തീകരിക്കുന്നതോടെ കായികതാരങ്ങള്ക്ക് ഇത് മുതല്ക്കൂട്ടാകും. അപാകത പരിഹരിച്ചുള്ള നിര്മ്മാണം നിലവിലെ അപാകത പരിഹരിച്ചുള്ള നിര്മ്മാണമാണ് നടത്തുന്നത്. തീപിടിത്തം പോലെയുള്ള അപകടമുണ്ടായാല് രക്ഷപ്പെടാനുള്ള വഴിയും ഫുട്ബാള് കോര്ട്ടും സിന്തറ്റിക് ട്രാക്കും ഒരുക്കും. നഗരസഭയ്ക്കും കായിക വകുപ്പിനുമാണ് നിര്മ്മാണ ചുമതല. നിര്മ്മാണം പൂര്ത്തിയാകുമ്ബോള് സ്റ്റേഡിയം നഗരസഭയ്ക്ക് കൈമാറും. നഗരസഭാ ചെയര്പേഴ്സണ് ചെയര്മാനും സെക്രട്ടറി കണ്വീനറുമായുള്ള ജോ. മാനേജ്മെന്റ് കമ്മിറ്റി തുടര്ന്നുള്ള പ്രവര്ത്തനങ്ങള് ഏകോപിപ്പിക്കും. തര്ക്കത്തിലേക്ക് നീങ്ങിയത് 1. സ്ഥലത്തിന്റെ ഉടമസ്ഥാവകാശം സംബന്ധിച്ച് ചിലരുടെ അവകാശവാദം 2. അമ്ബലപ്പുഴ ഭൂരേഖാ തഹസീല്ദാര് രേഖകള് പരിശോധിച്ച് തള്ളി 3. ഇതിനെതിരെ കക്ഷികള് ഹൈക്കോടതിയെ സമീപിച്ചു 4. രണ്ടുമാസത്തിനകം തീരുമാനമെടുക്കാന് ജില്ലാ കളക്ടര്ക്ക് നിര്ദേശം 5. കളക്ടര് കേസ് വീണ്ടും അമ്ബലപ്പുഴ തഹസീല്ദാരുടെ പരിഗണനയ്ക്ക് വിട്ടു 6. ഇതിനെതിരെ നഗരസഭ ഹൈക്കോടതിയെ സമീപിച്ചു 7. ഹൈക്കോടതി നഗരസഭയ്ക്ക് അനുകൂലമായി സ്റ്റേ അനുവദിച്ചു 8. ചര്ച്ചയിലൂടെ തര്ക്കം പരിഹരിക്കാന് ശ്രമം പുനര്നിര്മ്മാണം ഗ്രൗണ്ട് വൃത്തിയാക്കല് ടോയ്ലെറ്റ് ബ്ളോക്ക് സിന്തറ്റിക് ട്രാക്ക് കോര്ട്ട് ഗാലറി പുനരുദ്ധാരണം പദ്ധതി ചെലവ്: 8.5കോടി സീറ്റിംഗ് കപ്പാസിറ്റി: 30,000 നിലവില്: 15,000 ഇ.എം.എസ് സ്റ്റേഡിയം പൂര്ത്തീകരണം നഗരസഭയുടെ പ്രഥമ പരിഗണനയില്പ്പെട്ട വിഷയമാണ്. കായിക താരങ്ങള്ക്ക് അത്യാധുനിക പരിശീലനം നല്കുന്ന കേന്ദ്രമാക്കി സ്റ്റേഡിയത്തെ മാറ്റും. നിര്മ്മാണം ഉടന് ആരംഭിക്കും. സൗമ്യാരാജ് നഗരസഭാ ചെയര്പേഴ്സണ് സ്ഥലം സംബന്ധമായ തര്ക്കം പരിഹരിക്കാന് കായിക മന്ത്രി വിളിച്ചുചേര്ത്ത യോഗത്തില് ധാരണയായി. നിര്മ്മാണം അതിവേഗം പൂര്ത്തീകരിക്കും. ജോ. മാനേജ്മെന്റ് കമ്മിറ്റിയാണ് സ്റ്റേഡിയത്തിന്റെ തുടര് കാര്യങ്ങളുടെ മേല്നോട്ടം. വി.ജി. വിഷ്ണു, ജില്ലാ വൈസ് പ്രസിഡന്റ്, സ്പോര്ട്സ് കൗണ്സില്